Изх. № 9365/17.07.2020 г.

**ПРОТОКОЛ № 1**

от работата на комисията, назначена със заповед № 745/14.07.2020 г. на изпълнителния директор на ИА „Военни клубове и военно-почивно дело“ за разглеждане, оценка и класиране на оферти в Системата за електронно възлагане на обществени поръчки (СЕВОП) оферти в отговор на писмена покана на основание чл. 82, ал. 4 от ЗОП с изх. № 8182/25.06.2020 г. за участие във вътрешен конкурентен подбор на изпълнител по възложена централизирана обществена поръчка по Рамково споразумение № СПОР-5/02.06.2020 г. с предмет: “Доставка на канцеларски материали за нуждите на ИА “Военни клубове и военно-почивно дело”.

 На 14.07.2020 г. от 14:00 ч. комисия, в състав:

 Председател: Надя Петрова – и.д. началник на отдел „Обществени поръчки“, дирекция „Управление на собствеността и жилищен фонд“;

 и членове: 1. Силвия Петрова – главен специалист в отдел „Техническо осигуряване и транспорт“, дирекция „Административно–правно обслужване и човешки ресурси“

 2. Йордан Данчев – главен експерт в отдел „Бюджет“, дирекция „Финанси“,

се събра да разгледа, оцени и класира постъпилите оферти на участниците във връзка с процедура за сключване на договор, въз основа на Рамково споразумение СПОР-5/02.06.2020 г. с предмет: “Доставка на канцеларски материали за нуждите на ИА "Военни клубове и военно-почивно дело”.

Обществената поръчка сe провежда електронно чрез уеб-базираната система за електронно възлагане на обществени поръчки (СЕВОП), намираща се на адрес: https://sevop.minfin.bg, секция „Дейности“: Мини-процедури, под № 2058.

 Датата и часът за отварянето на офертите са визуализирани в менюто „График“ на СЕВОП, с оглед на което участниците се считат за уведомени.

 Председателят на комисията провери състава на комисията и установи, че присъстват всички членове и откри заседанието.

 I. Комисията започна работата си след като се запозна с участниците, подали оферти в Системата за електронно възлагане на обществени поръчки, като до крайния срок на получаване – 23:59 часа на 13.07.2020 г. са подадени 3 (три) броя оферти, както следва:

 1. Оферта постъпила на 04.07.2020 г. в 13:03 ч. от „РОЕЛ – 98“ ООД;

 2. Оферта постъпила на 13.07.2020 г. в 09:45 ч. на „Офис Консумативи“ ООД;

 3. Оферта постъпила на 13.07.2020 г. в 16:50 ч. от КООПЕРАЦИЯ „ПАНДА“.

 След като се запознаха с участниците, подали електронни оферти, председателят и членовете на комисията попълниха и подписаха декларации за обстоятелствата по чл. 103, ал. 2 от Закона за обществените поръчки.

 В определения за отваряне на подадените електронни оферти дата и час 14:00 на 14.07.2020 г. се визуализираха подадените 3 (три) оферти, всяка от които попълнена на 100 %.

 След извършване на горните действия, заседанието на комисията беше закрито.

 II. На 15.07.2020 г. в 10:00 ч. комисията се събра на закрито заседание. В изпълнение на чл. 54, ал. 7 от Правилника за прилагане на Закона за обществените поръчки, комисията пристъпи към разглеждане на постъпилите оферти и извършване на проверка на личното състояние и критериите за подбор, посочени от възложителя по реда на получаване на офертите, както следва:

1. Оферта на **„РОЕЛ – 98“ ООД**, ЕИК 121798467

Предложението за изпълнение на поръчката е със статут „100 % попълнени“, като участника е приложил следното:

* 1. Техническо предложение;
	2. Декларация по чл. 54, ал. 1, т. 7 от ЗОП - 2 (два) броя подписани с КЕП, съответно от Робърт Левиев – управител на дружеството и от Елена Пилософ – съдружник на дружеството.
	3. Декларация за липса на промяна в обстоятелствата, посочени в ЕЕДОП при откритата централизирана процедура, подписана от Робърт Левиев – управител на дружеството.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 2 от ЗОП основания, е Робърт Левиев, в качеството му на управител на дружеството.

***Предвид горните констатации, комисията допуска „РОЕЛ – 98“ ООД до разглеждане на офертата му в частта на техническото му предложение.***

***2.*** Оферта на **„Офис Консумативи“ ООД**, ЕИК 201417931

Предложението за изпълнение на поръчката е със статут „100 % попълнени“, като участника е приложил следното:

2.1. Техническо предложение;

2.2. Декларация по чл. 54, ал. 1, т. 7 от ЗОП - 2 (два) броя подписани с КЕП, съответно от Павел Стоянов – управител на дружеството и Петър Георгиев – управител на дружеството.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 2 от ЗОП основания, са Павел Стоянов и Петър Георгиев, в качеството им на управители на дружеството.

Комисията установи, че участникът не е декларирал липсата на промяна в обстоятелствата, посочени в ЕЕДОП при откритата централизирана процедура, и не е прикачил нов ЕЕДОП в случай на настъпила промяна.

Съгласно т. 7.2. от изискванията към участниците, посочени в Поканата, потенциалните изпълнители следва да удостоверят дали е настъпила съществена промяна в обстотятелствата, посочени в ЕЕДОП при откритата централизирана процедура. Потенциалните изпълнители следва да отговорят с „Да/Не“. При тези при които е настъпила съществена промяна в обстоятелствата, посочени в ЕЕДОП при откритата централизирана процедура следва да приложат нов, попълнен и подписан ЕЕДОП.

В случая участникът не е декларирал липса на промяна в гореописаните обстоятелствата, нито е прикачил нов ЕЕДОП. Комисията не може да направи обоснован извод за наличието или липсата на промяна в обстоятелствата, посочени от участника в ЕЕДОП при откритата централизирана процедура.

***Предвид гореизложеното, участникът „Офис Консумативи“ ООД, следва в срок до 5 работни дни, да представи декларация в свободен текст , с която се удостоверява дали е настъпила съществена промяна в обстотятелствата, посочени в ЕЕДОП при откритата централизирана процедура, или представянето на нов ЕЕДОП, при наличие на промяна в описаните обстоятелства. Допълнителните документи следва да бъдат електронно подписани и предоставени чрез съобщение до председателя на комисията в СЕВОП, в посочения срок.***

3. Оферта на КООПЕРАЦИЯ „ПАНДА“, ЕИК 000885099

Предложението за изпълнение на поръчката е със статут „100 % попълнени“, като участника е приложил следното:

4.1. Техническо предложение

4.2. Декларацията за отсъствие на обстоятелствата по чл. 54, ал. 1, т. 7 от ЗОП със статус „попълнено“ и прикачен 1 (един) брой декларация по чл. 54, ал. 1, т. 7 от ЗОП, електронно подписана съответно от Елка Каменова-Цанова – в качеството й на председател на кооперацията и член на управителния съвет, Алекси Попов, Георги Райчев, Тодор Рогачев – в качеството им на членове на управителния съвет, и лицата Константин Попов и Тончо Гарушев – в качеството им на членове на контролния съвет.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 1, т. 7 от ЗОП основания са именно Елка Каменова-Цанова – в качеството й на председател на кооперацията и член на управителния съвет, Алекси Попов, Георги Райчев, Тодор Рогачев – в качеството им на членове на управителния съвет, и лицата Константин Попов и Тончо Гарушев – в качеството им на членове на контролния съвет.

.

Комисията установи, че участникът не е декларирал липсата на промяна в обстоятелствата, посочени в ЕЕДОП при откритата централизирана процедура, и не е прикачил нов ЕЕДОП в случай на настъпила промяна.

Съгласно т. 7.2. от изискванията към участниците, посочени в Поканата, потенциалните изпълнители следва да удостоверят дали е настъпила съществена промяна в обстотятелствата, посочени в ЕЕДОП при откритата централизирана процедура. Потенциалните изпълнители следва да отговорят с „Да/Не“. При тези, при които е настъпила съществена промяна в обстоятелствата, посочени в ЕЕДОП при откритата централизирана процедура, следва да приложат нов, попълнен и подписан ЕЕДОП.

Комисията не може да направи обоснован извод за наличието или липсата на промяна в обстоятелствата, посочени от участника в ЕЕДОП при откритата централизирана процедура.

***Предвид гореизложеното, участникът КООПЕРАЦИЯ „ПАНДА“, следва в срок до 5 работни дни, да представи декларация в свободен текст, с която се удостоверява дали е настъпила съществена промяна в обстотятелствата, посочени в ЕЕДОП при откритата централизирана процедура, или представянето на нов ЕЕДОП, при наличие на промяна в описаните обстоятелства. Допълнителните документи следва да бъдат електронно подписани и предоставени чрез съобщение до председателя на комисията в СЕВОП, в посочения срок.***

Настоящият протокол е съставен и подписан на ……………….г.

**Председател: ………/п/………..**

 **/Н. Петрова/**

**Членове: 1. …………/п/……………….**

 **/С. Петрова/**

 **2. …………/п/………………**

 **/Й. Данчев/**